ประกาศการไฟฟ้าฝ่ายผลิตแห่งประเทศไทย

เรื่อง เขตเดินสายไฟฟ้าในเขตท้องที่ภาคตะวันออกเฉียงเหนือ

ตามที่การไฟฟ้าฝ่ายผลิตแห่งประเทศไทย (กฟผ.) ได้ดำเนินการก่อสร้างสายส่งไฟฟ้าและรวมทั้งกรณีที่ได้รับโอนสายส่งไฟฟ้าในเขตท้องที่ภาคตะวันออกเฉียงเหนือ มาจากการไฟฟ้าตะวันออกเฉียงเหนือ ทั้งนี้เพื่อประโยชน์ในการส่งพลังงานไฟฟ้าอันเป็นประโยชน์ต่อประชาชนและประเทศชาติโดยรวม โดยได้มีการประกาศและกำหนดเขตเดินสายไฟฟ้า พร้อมทั้งจัดทำเครื่องหมายแสดงไว้ในที่ที่ประกาศกำหนดเขตตามสมควร นั้น

เพื่อเป็นการยืนยันถึงเขตแห่งความปลอดภัยในการส่งพลังงานไฟฟ้าของสายส่งไฟฟ้าสายต่างๆ ในเขตท้องที่ภาคตะวันออกเฉียงเหนือ การไฟฟ้าฝ่ายผลิตแห่งประเทศไทย อาศัยอำนาจตามความในมาตรา ๒๙ แห่งพระราชบัญญัติการไฟฟ้าฝ่ายผลิตแห่งประเทศไทย พ.ศ. ๒๕๑๑ ขอประกาศให้ทราบถึงเขตเดินสายไฟฟ้าของแต่ละสายส่งไฟฟ้าในเขตท้องที่ภาคตะวันออกเฉียงเหนือดังรายละเอียดตามบัญชีแนบท้ายประกาศนี้

จึงประกาศมาเพื่อทราบโดยทั่วกัน

ประกาศ ณ วันที่ ๒๔ กันยายน พ.ศ. ๒๕๕๐

สุธารัตน์ อังจันทร์เพ็ญ

รองผู้ว่าการพัฒนาระบบส่ง ทำการแทน

ผู้ว่าการการไฟฟ้าฝ่ายผลิตแห่งประเทศไทย